Zilele Carierei la Universitatea din București. Evenimentele din 2020, organizate exclusiv online
În perioada 23-27 noiembrie 2020, Departamentul de Consiliere și Orientare pentru Carieră al Universității din București organizează, sub deviza „Zilele Carierei 2020”, o serie de webinarii și workshop-uri online pentru studenții UB. Evenimentele vor avea loc zilnic, în intervalul orar 10:00-18:00.

Proiectul ,,Zilele Carierei” se adresează studenților interesați să-și creeze o viziune cât mai clară asupra unei cariere viitoare, din perspectiva abilităților și a cunoștințelor pe care trebuie să și le însușească la finalizarea studiilor, dar şi celor care doresc să descopere oportunitățile venite din partea companiilor.

În cadrul acestei ediții, vor avea loc o serie de prezentări și workshop-uri susținute de reprezentanții unor mari companii şi organizaţii naționale și internaționale precum Decathlon, BIA HR, Cognizant Softvision, Amber Studio, Help Net Farm, P&G, Help Net Farma & Farmexim, Mastercard, EOS KSI Romania, Telekom Romania Communications, Asociaţia The Social Incubator, Amazon, Amber Studio şi Junior Achievement România, precum şi de doi antreprenori cu o vastă experienţă: Marius Bălășoiu şi Dumitru Goldbach.

De asemenea, vor exista două evenimente speciale, unul dedicat elevilor şi unul destinat centrelor  de consiliere la nivel universitar şi preuniversitar.

Participarea la evenimente este gratuită și se face pe bază de înscriere. Persoanele interesate se pot înscrie pe formularul corespunzător fiecărui webinar, accesând programul integral al evenimentului AICI.
 

Mai multe multe detalii despre despre ediția din 2020 a proiectului ,,Zilele Carierei” pot fi consultate aici.
